**„П-Юнайтед“ ЕООД**

**ОКОНЧАТЕЛЕН ДОКЛАД**

**по обществена поръчка:**

**„Предоставяне на консултантска помощ за провеждане на независима стратегическа оценка на околната среда за цел програмиране на Програма за морско дело, рибарство и аквакултури 2021-2027 г.“**

**Възложител: Министерство на земеделието**

**Изпълнител: П-Юнайтед ЕООД**

**Юни, 2022**

**София**

**ИДЕНТИФИКАЦИЯ НА ДОГОВОРА**

|  |  |
| --- | --- |
| **Име на поръчката:** | **Предоставяне на консултантска помощ за провеждане на независима стратегическа оценка на околната среда за цел програмиране на Програма за морско дело, рибарство и аквакултури 2021-2027 г.** |
| **Възложител:** | **Министерство на земеделието** |
| **Изпълнител:** | **П-Юнайтед ЕООД** |
| **Договор №:** | **РД51-67/28.06.2021г.** |
| **Дата на подписване на договора:** | **28.06.2021г.** |
| **Краен срок за изпълнение** | **22.07.2022** |
| **Доклад:** | **Окончателен доклад** |
| **Дата на представяне на доклада:** | **14.06.2022 г.** |
| **Управител:** | **доц. д-р Петър Петров** |
| **Подпис:** |  |

СЪДЪРЖАНИЕ:

[1. Въведение 4](#_Toc104883519)

[2. Анализ на резултатите и постигнатото в рамките на изпълнение на Договора 7](#_Toc104883520)

[2.1. Анализ на резултатите и постигнатото в рамките на изпълнение на Дейност 1: „*Изготвяне на необходимите документи за уведомяване, преценяване на необходимостта и обхвата за ЕО и оценка за съвместимостта с предмета и целите на опазване на защитените зони от съответните компетентни органи*“ от Договора 7](#_Toc104883521)

[2.2. Анализ на резултатите и постигнатото в рамките на изпълнение на Дейност 2: „*Изготвяне на проект на доклад за Екологична оценка (ЕО), съгласно изискванията на чл. 16 и чл. 17 от Наредба за ЕО, включително на приложен към него доклад за оценка на съвместимост, когато такъв е изискан от компетентния орган по околна среда*“ от Договора 8](#_Toc104883522)

[2.3. Анализ на резултатите и постигнатото в рамките на изпълнение на Дейност 3: „*Оказване на съдействие на Възложителя при провеждане на консултации с обществеността, заинтересовани органи и трети лица, които могат да бъдат засегнати от плана или програмата, в съответствие с изискванията на глава четвърта на Наредбата за условията и реда за извършване на екологична оценка на планове и програми „Провеждане на консултации и отразяване на резултатите от тях*““ от Договора 10](#_Toc104883523)

[2.4. Анализ на резултатите и постигнатото в рамките на изпълнение на Дейност 4: „Подготовка на окончателен вариант на доклада за екологична оценка“ от Договора 12](#_Toc104883524)

[3. Задълбочен анализ на възникналите проблеми и препоръки за решаването им в бъдеще 13](#_Toc104883525)

[4. Отклонения и/или проблеми за периода на докладване 15](#_Toc104883526)

[5. Основни постижения 16](#_Toc104883527)

[6. Изработени продукти, съгласно техническата спецификация 16](#_Toc104883528)

# Въведение

Настоящият Окончателен доклад е разработен в изпълнение на Договор РД 51-67/28.06.2021 г., сключен между Министерство на земеделието (МЗм) и П-Юнайтед ЕООД за изпълнение на обществена поръчка с предмет: „*Предоставяне на консултантска помощ за провеждане на независима стратегическа оценка на околната среда за цел програмиране на Програма за морско дело, рибарство и аквакултури 2021-2027 г.*“.

Управляващият орган (УО) на Програмата за морско дело, рибарство и аквакултури 2021-2027 г. (ПМДРА) ще използва средствата по Европейския фонд за морско дело, рибарство и аквакултури (ЕФМДРА) за да предостави подпомагане, с което да отговори на основните предизвикателства пред сектор „Рибарство“ през програмен период 2021-2027 г. Основните предизвикателства са тясно свързани със спецификите на Черноморския басейн и природната, социалната и икономическата ситуация в Република България. Програмирането на периода 2021-2027 г. се осъществява в условия на световна пандемия, предизвикана от разпространението на вируса COVID-19, като очакваното въздействие от нея върху цялостното развитие на страната е все още неясно, поради динамиката на кризата в национален и световен мащаб. Кризата във връзка с COVID-19 има значително социално въздействие и сериозно се отразява на икономиките и бизнеса във всички сфери.

Сферите на подпомагане по ПМДРА са пряк отговор на Съобщението на ЕК за Европейския зелен пакт. Съобщението цели трансформиране на ЕС към общество с модерна и ресурсно ефективна, отговорна икономика с постигнати нулеви нетни емисии до 2050 г., чрез стратегията за „Справедлив преход“ към нисковъглеродна икономика.

По този начин ПМДРА ще допринесе за изпълнението на важни европейски стратегически документи като стратегиите за „Зеления пакт“, „От фермата до трапезата“, „Син растеж“ и „Стратегията за биологичното разнообразие“. През програмен период 2021-2027 г. ПМДРА ще изпълнява две от целите на политиката на ЕК (ЦП) – ЦП 2 „По-зелена, нисковъглеродна Европа чрез насърчаване на чист и справедлив енергиен преход, зелени и сини инвестиции, кръгова икономика, приспособяване към изменението на климата и превенция и управление на риска“ и ЦП 5 „Европа по-близо до гражданите чрез насърчаване на устойчивото и интегрирано развитие на градските, селските и крайбрежните райони и на местните инициативи“.

За да изпълни тези цели на политиката, УО ще предостави подпомагане по всички приоритети от ЕФМДРА.

Изпълнението на Приоритет 1 „Насърчаване на устойчивото рибарство и опазването на водните биологични ресурси” трябва да гарантира, че риболовните дейности са екологично устойчиви в дългосрочен план и се управляват по начин, който съответства на целите за постигане на икономически и социални ползи и ползи за заетостта, както и за приноса към продоволственото снабдяване. За този приоритет предизвикателствата са изведени на основание на Aнализа на регионалния морски басейн, Ситуационния анализ на състоянието на сектор Рибарство в България, годишния доклад за риболовния флот от 2020 г. и други документи.

Изпълнението на Приоритет 2 „Насърчаване на устойчивите дейности, свързани с аквакултурите, и на преработването и предлагането на пазара  на продукти от риболов и аквакултури“ след 2020 г. цели подобряване на връзката между финансирането и целите на политиката, устойчив растеж на аквакултурите, защита и подобряване на околната среда и природните ресурси чрез минимизиране на отрицателното въздействие върху тях. Основното предизвикателство по Приоритета е ниската конкурентоспособност на предприятията и устойчивост на сектора. Необходим е по-стратегически подход за повишаване на конкурентоспособността на аквакултурите, увеличаване на производството и по-добро отчитане на специфичните предизвикателства, пред които е изправен секторът.

Изпълнението на Приоритет 3 „Създаване на предпоставки за растеж на устойчивата синя икономика и стимулиране на развитието на  общностите, занимаващи се с рибарство и аквакултури, в крайбрежните и вътрешните райони“ включва интервенции, които допринасят за развитието на общностите, занимаващи се с рибарство и аквакултури, в крайбрежните и вътрешните райони. Чрез партньорства между заинтересованите страни и специално създадени рамки за управление ще бъдат намерени решения на част от основните проблеми и предизвикателства, свързани с риболовния натиск върху запасите и необходимостта от ефективни мерки за опазването им, ниската доходност на населението в рибарските райони, напредналата възраст на работната сила и застаряване на населението, повишаване на обществената приемливост на рибовъдството, задържане на младите хора на територията на рибарските райони и справяне с екологичните предизвикателства.

Изпълнението на Приоритет 4 „Повишаване на ефективността на международното управление на океаните и създаване на предпоставки за безопасността, сигурността, чистотата и устойчивото стопанисване на моретата и океаните“ посреща основни нужди за развитието на сектор „Рибарство“ в Република България като крайбрежна държава на Черно море.

Основна цел на настоящия договор е: Изготвяне на независима стратегическа оценка на околната среда (ЕО) за цел програмиране на Програма за морско дело, рибарство и аквакултури 2021-2027 г. и при необходимост, след указания от компетентния орган по околна среда, изготвяне на доклад за оценка съвместимостта (ОС), съгласно чл. 4 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони, като част от ЕО.

Екологичната оценка на планове и програми е превантивен инструмент за оценяване на евентуалните значителни въздействия върху околната среда в резултат от прилагането на планове и програми на национално, регионално и местно равнище.

Нейната цел е да гарантира високо равнище на защита на околната среда и че екологичните съображения се вземат предвид при изготвянето, приемането и изпълнението на планове и програми.

Екологичната оценка, предмет на настоящата поръчка, се изготвя едновременно с подготовката на Програма за морско дело, рибарство и аквакултури 2021-2027 г., като се вземат предвид целите на стратегията, териториалния обхват и степента на подробност, така че да се идентифицират, опишат и оценят по подходящ начин възможните въздействия от прилагането и Указанията за извършване на екологична оценка, издавани от Европейската комисия и на становището на компетентния орган за ЕО.

Изпълнението на Договора включва изпълнение на следните дейности:

1. Изготвяне на необходимите документи за уведомяване, преценяване на необходимостта и обхвата за ЕО и оценка за съвместимостта с предмета и целите на опазване на защитените зони от съответните компетентни органи;
2. Изготвяне на проект на доклад за Екологична оценка (ЕО), съгласно изискванията на чл. 16 и чл. 17 от Наредба за ЕО, включително на приложен към него доклад за оценка на съвместимост, когато такъв е изискан от компетентния орган по околна среда;
3. Оказване на съдействие на Възложителя при провеждане на консултации с обществеността, заинтересовани органи и трети лица, които могат да бъдат засегнати от плана или програмата, в съответствие с изискванията на глава четвърта на Наредбата за условията и реда за извършване на екологична оценка на планове и програми „Провеждане на консултации и отразяване на резултатите от тях“;
4. Подготовка на окончателен вариант на доклада за екологична оценка.

# Анализ на резултатите и постигнатото в рамките на изпълнение на Договора

## Анализ на резултатите и постигнатото в рамките на изпълнение на Дейност 1: „*Изготвяне на необходимите документи за уведомяване, преценяване на необходимостта и обхвата за ЕО и оценка за съвместимостта с предмета и целите на опазване на защитените зони от съответните компетентни органи*“ от Договора

Постигнатите резултати от изпълнението на Дейност 1 включват:

* Проведена встъпителна среща с Възложителя;
* Събрани информация и документи за извършване на екологичната оценка;
* Изготвено и съгласувано задание за определяне на съдържанието и обхвата на ЕО;
* Изготвено писмено уведомление по образец съгласно приложение №3 на Наредба за условията и реда за извършване на екологична оценка на планове и програми до компетентния орган;
* Изготвено искане за преценяване на необходимостта и обхвата за ЕО и оценка за съвместимостта.
* Представен встъпителен доклад.

На 07.07.2021 г. бе проведена Встъпителна среща между Възложителя, в лицето на дирекция „Морско дело и рибарство“ и Изпълнителя „П-Юнайтед“ ЕООД. На срещата присъстваха директорът на дирекцията, началник на отдел „Програмиране“ от дирекция „Морско дело и рибарство“, главен експерт от същия отдел и Управителят на „П-Юнайтед“ ЕООД.

По време на срещата Изпълнителят представи подробно стъпките, които трябва да се направят за извършването на екологична оценка (ЕО) на Програма за морско дело, рибарство и аквакултури (ПМДРА), като очерта времевия график по процедурата. Също така изрази притеснения, че ако на някои от етапите от процедурата по извършване на ЕО от компетентния орган (МОСВ) не бъдат спазени сроковете за произнасяне или бъдат поискани допълнителни действия/ информация, това ще доведе до излизане от представения график и ще доведе до неговото неспазване. Същевременно управителят на „П-Юнайтед“ ЕООД декларира, че екипът на дружеството ще подготвя необходимите документи изпреварващо, така че ако има забавяне от страна на МОСВ, то да може да бъде поне частично компенсирано. По време на срещата бе съставен практически план за действие и бяха уточнени начините на комуникация и координация между Възложителя и Изпълнителя.

Проведената Встъпителна среща може да бъде оценена като ефективна и продуктивна.

Непосредствено след сключване на Договор за изпълнение, ангажираните експерти бяха мобилизирани, и необходимите информация и документи за извършване на екологичната оценка бяха събрани.

Екипът на Изпълнителя изготви писмено уведомление по образец, съгласно Приложение № 3 на Наредбата за условията и реда за извършване на екологична оценка на планове и програми (Наредбата за ЕО) и писмено искане по образец, съгласно Приложение № 4 от Наредбата за ЕО. Същите са предоставени на Възложителя, заедно с Встъпителен доклад на 08.07.2021 г. На същата дата е предоставено и изготвеното Задание за определяне на съдържанието и обхвата на ЕО (Заданието за ЕО) и Схема за провеждане на консултации.

Съгласно Договора и техническата спецификация за изпълнението на Етап 1, Изпълнителят е изпълнил своите задължения в срок.

## Анализ на резултатите и постигнатото в рамките на изпълнение на Дейност 2: „*Изготвяне на проект на доклад за Екологична оценка (ЕО), съгласно изискванията на чл. 16 и чл. 17 от Наредба за ЕО, включително на приложен към него доклад за оценка на съвместимост, когато такъв е изискан от компетентния орган по околна среда*“ от Договора

Изпълнението на Дейност 2 се изразява в постигането на следния резултат:

* Представен първи междинен доклад, включващ проект на доклад за стратегическа оценка на околната среда в пълно съответствие с Наредбата за условията и реда за извършване на екологична оценка на планове и програми и при необходимост в пълно съответствие с Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони.

В изпълнение на Дейност 2 бе изготвен проект на доклад за Стратегическа екологична оценка (СЕО), съгласно изискванията на чл. 16 и чл. 17 от Наредбата за ЕО.

Стратегическата екологична оценка е изготвена в съответствие с нормативните изисквания и съгласно нормативно определеното съдържание. За изготвянето на проекта на доклада за ЕОса извършени всички необходими проучвания и анализи от екипа на Изпълнителя, и е събрана научна информация, необходима за издаването на становище по ЕО за съгласуване на програмата.

При изготвяне на проекта на доклада за ЕО са ползвани указанията и методиките за стратегическа екологична оценка, публикувани на интернет страницата на Европейската комисия <https://ec.europa.eu/environment/eia/sea-support.htm> и на интернет страницата на Министерство на околната среда и водите (МОСВ), ключова тема Превантивна дейност/Екологична оценка/Указания по прилагането - [https://www.moew.government.bg/bg/prevantivna-dejnost/ekologichna-ocenka /](https://www.moew.government.bg/bg/prevantivna-dejnost/ekologichna-ocenka%20/).

Към момента на изготвяне на проекта на доклада за ЕО Възложителят не бе стартирал административното изпълнение на процедурата по ЕО и съответно не бяха получени указанията на МОСВ за приложимата процедура по екологична оценка за проекта на програмата, нито бяха проведени нормативно изискуемите консултации по Заданието за обхват и съдържание на доклада за ЕО. В тази връзка проектът на доклад за ЕО бе изготвен въз основа на наличната информация и документация, съобразно относимите нормативни изисквания, заложени в Наредбата за ЕО и приложимите нормативни документи, и опита на екипа на Изпълнителя с аналогични проекти, но този проект на доклад за ЕО **не бе съобразен** с указанията на МОСВ за провеждане на процедурата по ЕО (поради липсата на тези указания към тогавашния момент), нито в проекта на доклада за ЕО бяха отразени становища на заинтересованите страни, включени в схемата за консултации, от консултациите по заданието за обхват и съдържание на доклада за ЕО, което се изисква по нормативна уредба (тъй като такива консултации не бяха проведени от страна на Възложителя, съответно такива становища не бяха получени и не бяха предоставени на Изпълнителя).

На 09.08.2021 г. с писмо с рег. индекс № 70-3917 Изпълнителят преодстави на Възложителя Първи междинен доклад за изпълнение на Договора, придружен с проект на доклад за екологична оценка и нетехническо резюме, като пое ангажимент да преработи/ допълни проекта на ДЕО, след като му бъде предоставено от Възложителя полученото писмо/ становище от МОСВ.

Предвид че компетентният орган (МОСВ) постави допълнителни условия към Заданието за ЕО и/или Схемата за провеждане на консултации в своето становище по внесеното Уведомление (изх. № 04-00-2027/20.09.2021 г.), на 27.09.2021 г. Изпълнителят е предоставил на Възложителя:

* Актуализирано Задание за определяне на обвхата и съдържанието на ЕО;
* Актуализирана Схема за провеждане на консултации.

С приемо-предавателен протокол от 29.09.2021 г. Възложителят приема работата по Етап 2 от Договора.

За преодоляване на възникнали несъответствия между заложените срокове в техническата специфиакция/ договора и реалните срокове на процедурата по ЕО, бе наложително да бъдат удължени сроковете за изпълнение на трети и четвърти етап и съответно на крайния срок за изпълнението на договора. Във връзка с това, Възложителят и Изпълнителят подписаха Допълнително споразумение № РД 51-67/28.10.2021 г. към Договор № РД 51-67/28.06.2021 г.

## Анализ на резултатите и постигнатото в рамките на изпълнение на Дейност 3: „*Оказване на съдействие на Възложителя при провеждане на консултации с обществеността, заинтересовани органи и трети лица, които могат да бъдат засегнати от плана или програмата, в съответствие с изискванията на глава четвърта на Наредбата за условията и реда за извършване на екологична оценка на планове и програми „Провеждане на консултации и отразяване на резултатите от тях*““ от Договора

Изпълнението на Дейност 3 се изразява в постигането на следните резултати:

* Проведени консултации със заинтересовани страни и обществени обсъждания;
* Представен втори междинен доклад, съдържащ информация по проведените консултации/обществени обсъждания и актуализиран проект на доклад за стратегическа оценка на околната среда.

За целите на изпълнение на дейността, а и във връзка с отразяване на получените в хода на консултациите по Заданието за ЕО становища, на 06.12.2021 г. с писмо с рег. № 70-5763 Изпълнителят предостави на Възложителя:

* Актуализиран Доклад за екологична оценка на ПМДРА 2021-2027 г.;
* Инструкции за провеждане на консултации, съгласно Наредбата за ЕО;
* Съобщение на провеждане на консутлации;
* Образци на продружителни писма за целите на разпространение на Съобщението за провеждане на консутлации до компетентния орган МОСВ и до заинтересованите страни.

Съгласно чл. 20, ал. 3 от Наредбата за ЕО, Възложителят провежда консултации по доклада за ЕО и с компетентния орган (Министерство на околната среда и водите, МОСВ), като му предоставя документацията на хартиен и електронен носител за становище в срока по ал. 1, т. 1, буква в) от Наредбата за ЕО (т.е. „не по-кратък от 30 дни“).

За целите на подготовка на Втори междинен доклад и отразяване на получените в хода на консултациите по доклада за ЕО становища, Изпълнителят поиска от Възложителя получените в хода на процедурата становища и изходящи номера на придружителни писма, с които Съобщението за провеждане на консултации е разпратено до заинтересованите страни.

От предоставените от Възложителя придружителни писма, се вижда, че с изх. № 0403140/07.01.22 г. Министерство на земеделието е предоставило на МОСВ документацията за провеждане на консултации по ЕО, заедно със Съобщението за провеждане на консултации. По този начин Възложителят е оставил на Компетентния орган срок от 6 (шест) дни за изразяване на становище, което противоречи на изискванията на Наредбата за ЕО.

Същевременно, съгласно чл. 20, ал. 3, т. 1 от Наредбата за ЕО, МОСВ изисква становище по документацията от компетентния орган по чл. 13, ал. 1 – Министерство на здравеопазването, като определя срок за отговор до 20 дни. По своя преценка изисква становище по документацията и от други компетентни органи или организации, като определя срок до 14 дни (чл. 20, ал. 3, т. 1). Съгласно чл. 20, ал. 3, т. 3, МОСВ отразява получените становища в отговора до Възложителя. На практика компетентният орган МОСВ е поставен в невъзможност да изпълни това свое задължение в срок до 13.01.2022 г., когато е уведомен и получил необходимата документация на 07.01.2022 г.

Всички останали заинтересовани институции, включени в Схемата за консултации, също са получили Съобщението за провеждане на консултации на дата 07.01.2022 г., със срок за изразяване на становища и мнения до 13.01.2022 г.

Всичко това би могло да компрометира процедурата по екологична оценка на проекта на ПМДРА 2021-2027 г.

Предвид гореизложеното на 14.01.2022 г., Възложителят уведоми Изпълнителя чрез имейл, че удължава срокът за провеждане на консултации до 21.02.2022 г., отменя насроченото обществено обсъждане и обявява нова дата за обществено обсъждане – 09.03.2022 г.

С оглед спазване на своите ангажименти по Договора, на 19.01.2022 г. с рег. индекс 70-317 Изпълнителят е предоставил на Възложителя:

* Втори междинен доклад, съдържащ информация за проведените консултации/ обществени обсъждания;
* Актуализиран проект на Доклад за екологична оценка на ПМДРА 2021-2027 г. (*към момента на изготвяне на втори междинен доклад има постъпили само 4 становища,**по Доклада за екологична оценка,* *които не съдържат бележки и/или препоръки*);
* Нетехническо резюме на проекта на Доклад за екологична оценка на ПМДРА 2021-2027 г.

С приемо-предавателен протокол от 24.01.2022 г., Възложителят приема изпълнението на Етап 3, като отбелязва, че в Доклада за ЕО не са отразени становищата на компетентния орган по извършване на екологична оценка на планове и програми - Министерство на околната среда и водите (МОСВ), както и на Министерство на здравеопазването, Регионални инспекции по околната среда и водите и Басейнови дирекции, поради това, че същите до тогавашния момент не са получени в МЗм. Получаването и отразяването на становищата на компетентните институции за ДЕО са задължителен елемент от процедурата по ЕО на ПМДРА, в противен случай има риск от нейното компрометиране. В тази връзка, МЗм е удължила срока за консултации и е насрочила нова дата за обществено обсъждане на ДЕО. Всички становища, които ще бъдат получени в този удължен срок и/или при общественото обсъждане следва да бъдат отразени в ДЕО.

Изпълнителят, коректно е посочил това обстоятелство във втория междинен доклад и поема ангажимент да преработи/допълни проекта на ДЕО след като му бъдат предоставени от Възложителя получените становища от МОСВ, МЗ, РИОСВ, БД и др. с оглед постъпилите бележки и препоръки в МЗм.

Във връзка с гореизложеното, Възложителят и Изпълнителят са подписали Допълнително споразумение РД 51-67/11.02.2022 г. към Договор № РД 51-67/28.06.2022 г., с което се удължават срокът за изпълнение на услугата и срокът за изпълнение на Етап 4.

## Анализ на резултатите и постигнатото в рамките на изпълнение на Дейност 4: „Подготовка на окончателен вариант на доклада за екологична оценка“ от Договора

Изпълнението на Дейност 4 се изразява в постигането на следния резултат:

* Предаден и приет окончателен доклад по услугата, съдържащ окончателен Доклад за стратегическа оценка на околната среда, резюме, мерки за наблюдение и контрол и предложение за тяхното изпълнение.

Получените в резултат на консултациите становища, бележки и препоръки не водят до изготвяне на нов вариант на програмата, нито са свързани с допълнително отрицателно въздействие върху околната среда и човешкото здраве. След проведените консултации с отговорните институции и обществеността, ДЕО е допълнен с изразените мнения и становища в хода на консултациите, като тези допълнения са незначителни за цялостната ЕО и не касаят методиката на оценяване, нито оценката на въздействията, нито изводите и заключенията на ЕО.

В становището на МОСВ с изх. № 04-00-2027/17.03.2022 г., във връзка с консултациите по ДЕО, са предложени мерки за наблюдение и контрол на въздействието върху околната среда и човешкото здраве при прилагането на проект на ПМДРА 2021-2027 г. Възложителят не бе съгласен с част от предложените мерки за наблюдение и контрол и Изпълнителят му помогна да подготви възражение по тях, което бе внесено в МОСВ (изх. № 0403-18/31.03.2022 г.) в нормативно определения за целта срок.

След проведеното обществено обсъждане на проекта на ПМДРА 2021-2027 г., и Доклада за екологична оценка, получените в хода на консултациите по ДЕО становища бяха отразени в Доклада за ЕО и на 29.04.2022 г. с рег. индекс 70-2309 Изпълнителят предостави на Възложителя:

* Допълнен Доклад за екологична оценка на ПМДРА 2021-2027 г., вкл. приложения и Нетехническо резюме, съобразно постъпилите бележки и препоръки от становищата, постъпили в МЗм, както и получените коментари по време на общественото обсъждане.

На същата дата (29.04.2022 г.) с рег. индекс 70-2310 Изпълнителят предостави на Възложителя и:

* Комплектовано Искане за издаване на становище по екологична оценка от копетентния орган МОСВ, съдържащо окончателен вариант на Доклад за екологична оценка на ПМДРА 2021-2027 г.

В резултат на извършената екологична оценка на проекта на ПМДРА 2021 - 2027 г., въз основа на резултатите от анализа и оценката на потенциалните въздействия на предвидените приоритети, специфични цели и предвидени дейности, заключението на колектива независими експерти е, че изпълнението на програмата не предполага значително отрицателно въздействие върху околната среда и здравето на хората, като при изпълнение на мерките, препоръчани в т. 7 на ДЕО ще се ограничат и предотвратят прогнозираните отрицателни въздействия и ще се повиши степента на екологичния ефект на програмата.

Към момента на внасяне на настоящия Окончателен доклад предстои (по независещи от Изпълнителя причини):

* Издаване на Становище по ЕО от Министъра на околната среда и водите за съгласуване на програмата.
* Изготвяне на обобщена справка по чл. 29, ал. 1 от Наредбата за ЕО за начина на отразяване на резултатите от ЕО в проекта на ПМДРА 2021-2027 г. и представяне от страна на Възложителя на компетентния орган по околна среда за произнасяне.
* Осигуряване на обществен достъп до обобщената справка след положителното произнасяне на компетентния орган по нея.

# Задълбочен анализ на възникналите проблеми и препоръки за решаването им в бъдеще

В Първи и Втори междинен доклад по настоящия Договор са представени възникналите за съответния отчетен период трудности и проблеми в процеса на разработване на проекта на Доклад за екологична оценка на ПМДРА 2021-2027г., като те са свързани основно с изключително кратките срокове за изпълнение на Договора, некореспондиращи с реалните срокове и изисквания за последователност на етапите при провеждането на процедурата по ЕО и разработването на ПМДРА 2021-2027 г.

За периода на Договора, два пъти се наложи удължаване на срока за изпълнение, по независещи от Изпълнителя причини, както следва:

***Допълнително споразумение № РД 51-67/28.10.2021 г. към Договор № РД 51-67/28.06.2021 г. за удължаване на срока за изпълнение на услугата – вместо 130 дни от датата на сключване на договор за изпълнение – 260 дни от датата на сключване на договор за изпълнение***

Удължаването на срока за изпълнение на услугата се наложи, поради невъзможността за спазване на срока за изпълнение до Етап 3: „Провеждане на консултации и обществени обсъждания“, който е **75 календарни дни** от сключване на Договор с Изпълнителя, който срок е **11.09.2021 г..**

*В посочения срок влиза и времето за произнасяне на компетентния орган – МОСВ – 1. 14 дни по Уведомление за програмата; 2. Времето за произнасяне по Схемата за провеждане на консултации по ДЕО и Заданието за определяне на обхвата и съдържанието на ДЕО; 3. Времето за провеждане на консутлации по ДЕО (30 дни) и провеждане на обществено обсъждане.*

**Хронология:**

Изпълнителят „П-Юнайтед“ ЕООД е изготвил Уведомление по образец, съгласно Приложение № 3 на Наредбата за условията и реда за извършване на екологична оценка на планове и програми (Наредбата за ЕО) и го е предал на Възложителя на **08.07.2021 г.**

Възложителят е внесъл в МОСВ Уведомлението на **23.07.2021 г.**

С писмо от **20.09.2021 г.** МОСВ се произнася относно приложимата процедура във връзка с Наредбата за ЕО, като дава указания за последващите стъпки, които следва да се предприемат от Възложителя, респ. Изпълнителя на ЕО. Следва в МОСВ да бъдат внесени 1) Схема за провеждане на консултации с обществеността, заинтересованите органи и трети лица, които има вероятност да бъдат засегнати от реализирането на предвижданията на програмата (Схемата) и 2) Задание за определяне на обхвата и съдържанието на Доклада за ЕО (Заданието), както и следва да се проведат консултации по изготвеното Задание.

Изпълнителят е предоставил на Възложителя Схемата и Заданието, заедно с Уведомлението, на 08.07.2021 г..

Във връзка с препоръките от постъпилото становище от МОСВ (от 20.09.2021 г.) на **27.09.2021 г.** Изпълнителят е предоставил актуализирани Схема и Задание на Възложителя.

Актуализираните Схема и Задание са входирани в МОСВ от Възложителя на **07.10.2021 г.,** като е определен срок за провеждане на консултации по Заданиетодо **20.10.2021 г.**

Компетентният орган МОСВ се произнася по тях със Становище от **26.11.2021 г.**

***Допълнително споразумение № РД 51-67/11.02.2022 г.* *към Договор № РД 51-67/28.06.2021 г. за удължаване на срока за изпълнение на услугата – вместо 130 дни от датата на сключване на договор за изпълнение – 390 дни от датата на сключване на договор за изпълнение***

Удължаването на срока за изпълнение на услугата се наложи, поради невъзможността за спазване на срока за изпълнение до Етап 3: „Провеждане на консултации и обществени обсъждания“, който е не по-късно от **205 календарни дни** от сключване на Договор с Изпълнителя, който срок е **19.01.2022 г..**

*В посочения срок влиза времето за провеждане на консутлации по ДЕО (30 дни) и провеждане на обществено обсъждане.*

**Хронология:**

Изпълнителят „П-Юнайтед“ ЕООД е предоставил на Възложителя на **06.12.2021 г.** Актуализиран доклад за екологична оценка, инструкции за провеждане на консутлации и Съобщение за провеждане на консултации със срок за провеждане на консултациите до **13.01.2022 г**..

Възложителят е публикувал Съобщението за провеждане на консултациите и документацията по ЕО на интернет адрес: https://www.eufunds.bg/bg, на **10.12.2021 г.**

На 11.01.2022 г. Изпълнителят е поискал Възложителя да му предостави вх. номера на изпратените до заинтересованите страни писма за провеждане на консутлации и получените в хода на консултациите становища, с оглед същите да бъдат отразени в ДЕО.

От предоставените от Възложителя на 11.01.2022 г. придружителни писма, се вижда, че с изх. № 0403140/**07.01.22 г.** Министерство на земеделието е предоставило на МОСВ документацията за провеждане на консултации по ЕО, заедно със Съобщението за провеждане на консултации. По този начин Възложителят е оставил на Компетентния орган срок от 6 (шест) дни за изразяване на становище, което противоречи на изискванията на Наредбата за ЕО и опорочава процедурата по ЕО.

На **14.01.2022 г.** чрез е-мейл Възложителят уведомява Изпълнителя и всички заинтересовани страни, че удължава срока за провеждане на консултации по Доклада за екологична оценка **до 21.02.2022 г.** и насрочва дата за обществено обсъждане **09.03.2022 г.**.

За решаването на подобни проблеми в бъдеще следва да се координират процесите на разработване на съответния план/ програма с етапите от процедурата по извършване на екологична оценка. Следва да се имат предвид задължително сроковете за провеждане на консултации по Задание за ЕО, минимум 30-дневен срок за консултации по ДЕО, провеждането на обществено обсъждане (ако такова се изисква), като тези срокове, както и нормативно определените срокове за произнасяне на компетентния орган следва да не бъдат включвани в общия срок за изпълнение на съответната услуга.

# Отклонения и/или проблеми за периода на докладване

На 29.04.2022 г. с рег. индекс 70-2310 Изпълнителят предостави на Възложителя Комплектовано Искане за издаване на становище по екологична оценка от копетентния орган МОСВ, съдържащо окончателен вариант на Доклад за екологична оценка на ПМДРА 2021-2027 г..

Към 14.06.2022 г. Въложителят не е предприел действия по внасянето на пакета документи за издаване на становище по екологична оценка в МОСВ. Нормативно определеният срок за издаване на становище по ЕО е 30 дни от внасяне на Искането (чл. 25 от Наредбата за ЕО). Като практиката и опита на Изпълнителя дават основание да се допусне и вероятност от пресрочване на този срок от страна на компетентния орган.

Предвид това, Изпълнителят е поставен в невъзможност към датата на изготвяне на настоящия Окончателен доклад да изготви предложение за отразяване на становището по екологична оценка.

# Основни постижения

Основното постижение от изпълнението на Договора е Докладът за екологична оценка на проека на Програма за морско дело, рибарство и аквакултури 2021-2027 г., допълнен с резултатите от проведените консултации и обществено обсъждане.

Заключението на колектива независими експерти е, че изпълнението на програмата не предполага значително отрицателно въздействие върху околната среда и здравето на хората.

Изпълнителят е предоставил на Възложителя всички необходими документи за стартиране на процедурата по издаване на Становище по екологична оценка от компетентния орган – МОСВ.

# Изработени продукти, съгласно техническата спецификация

Окончателен доклад по услугата, съдържащ окончателен Доклад за стратегическа оценка на околната среда, резюме, мерки за наблюдение и контрол и предложение за тяхното изпълнение.

Окончателният Доклад за стратегическа оценка на околната среда, резюме, мерки за наблюдение и контрол и предложение за тяхното изпълнение е предоставен на Възложителя на 29.04.2022 г. с рег. индекс 70-2310.